gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 6690, del 12-01-2012 (2011/13379)

Adjudicació i formalització del contracte número MY11/VCI/S/53. Subministrament d'energia elèctrica.
----------------------------------------------------------------------------------------------------

### Dades del document

Número de DOGV
:   6690

Data del DOGV
:   12-01-2012

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2011/13914


Data del document
:   15-12-2011

Organisme emissor
:   Universitat Politècnica de València

Tipus de document
:   Resolució

Anàlisi jurídica

 Descriptors 

:   * contracte de subministraments
    * adjudicació de contracte administratiu

Adjudicació i formalització del contracte número MY11/VCI/S/53. Subministrament d'energia elèctrica. [2011/13733]  
En compliment del que disposa l'article 138 de la Llei de Contractes del Sector Públic aprovada per la Llei 30/2007, de 30 d'octubre, es fa pública la següent adjudicació:  
  
1. Entitat adjudicadora  
a) Organisme: Universitat Politècnica de València.  
b) Dependència: Servei de Contractació.  
c) Número d'expedient: MY11/VCI/S/53.  
2. Objecte del contracte  
a) Tipus de contracte: subministraments.  
b) Descripció de l'objecte: subministrament d'energia elèctrica.  
c) Lot:   
Lot 1: subministrament d'energia elèctrica.  
d) Bulletí o diari oficial i data de publicació de l'anunci de licitació: Diari Oficial de la Comunitat Valenciana de data 12 de juliol de 2011.  
  
3. Tramitació, procediment i forma d'adjudicació  
a) Tramitació: ordinària.  
b) Procediment: obert.  
c) Forma: un únic criteri.  
4. Import del contracte  
Lot 1: 6.653.390,91 euros (IVA exclòs).  
5. Adjudicació i formalització del contracte  
a) Data d'adjudicació: 2 de novembre de 2011.  
b) Data de formalització del contracte: 26 de novembre de 2011.  
c) Contractista:  
Lot 1: Alpiq Energía España, SAU.  
Nacionalitat:   
Lot 1: España.  
d) Import d'adjudicació definitiva:  
Lot 1: 6.653.390,91 euros (IVA exclòs).  
  
Valencia, 15 de desembre de 2011.- El rector: Juan Juliá Igual.
Diari Oficial de la Generalitat Valenciana


Sumari del DOGV 6729, del 07-03-2012 (2012/2169)

Informació pública del projecte per a l'establiment d'un servici públic de transport de viatgers entre l'estació d'Empalme de FGV i l'estació de València-Cabanyal de RENFE (Metrorbital).
------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6729

Data del DOGV
:   07-03-2012

Secció del DOGV
:   V. ANUNCIS - C) ALTRES ASSUMPTES

Número del document
:   2012/2169


Organisme emissor
:   Agència Valenciana de Mobilitat

Tipus de document
:   Anunci

Informació pública del projecte per a l'establiment d'un servici públic de transport de viatgers entre l'estació d'Empalme de FGV i l'estació de València-Cabanyal de RENFE (Metrorbital). [2012/2169]  
D'acord amb el que preveu l'article 26 de la Llei 6/2011, d'1 d'abril, de la Generalitat, de Mobilitat de la Comunitat Valenciana, s'informa que s'ha aprovat el projecte per a l'establiment d'un servici públic de transport de viatgers entre l'estació d'Empalme de FGV i l'estació de València-Cabanyal de RENFE (Metrorbital).  
Per això, s'obri un període d'informació pública de 30 dies comptador des de l'endemà de la publicació del present anunci en el Diari Oficial de la Comunitat Valenciana perquè les persones interessades puguen al·legar el que consideren oportú, i l'expedient es troba, a l'efecte de les possibles consultes, en les dependències de l'Agència Valenciana de Mobilitat (av. d'Enric Valor, 13, de Burjassot), així com en la pàgina web d'este organisme .  
  
Burjassot, 28 de febrer de 2012.- La directora de l'Agència Valenciana de Mobilitat: Mar Martínez Aparicio.
Diari Oficial de la Generalitat Valenciana


Sumari del DOGV 6899, del 09-11-2012 (2012/10442)

RESOLUCIÓ de 18 d'octubre de 2012, de la Universitat Cardenal Herrera - CEU, per la qual es publica la modificació del pla d'estudis de Graduat o Graduada en Veterinària.
--------------------------------------------------------------------------------------------------------------------------------------------------------------------------

### Dades del document

Número de DOGV
:   6899

Data del DOGV
:   09-11-2012

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2012/10039


Data del document
:   18-10-2012

Organisme emissor
:   Universitat Ceu Cardenal Herrera

Tipus de document
:   Resolució

Correcció d'errades

 Descriptors 

:   * centre d'ensenyament

RESOLUCIÓ de 18 d'octubre de 2012, de la Universitat Cardenal Herrera - CEU, per la qual es publica la modificació del pla d'estudis de Graduat o Graduada en Veterinària. [2012/10455]  
  
ANNEX  
  
Grau en Veterinària  
  
Distribució general del pla d'estudis  
  
  
  
  
Crèdits de formació bàsica. Distribució en matèries  
  
  
  
  
Distribució del pla d'estudis per curs i assignatures  
  
De conformitat amb el que establix l'article 28 del Reial Decret 1393/2007, de 29 d'octubre, modificat pel Reial Decret 861/2010, de 2 de juliol, pel qual s'establix el procediment per a la modificació de plans d'estudi ja verificats, la Universitat Cardenal Herrera - CEU, a proposta de la Facultat de Veterinària, ha enviat la sol·licitud de modificació del pla d'estudis de la titulació de Graduat o Graduada en Veterinària a l'Agència Nacional d'Avaluació de la Qualitat i Acreditació, l'avaluació del qual ha resultat favorable. Este Rectorat ha resolt:  
  
Publicar la modificació del pla d'estudis de Graduat o Graduada en Veterinària que s'adjunta a esta resolució.  
  
València, 18 d'octubre de 2012.- La rectora: Rosa Visiedo Claverol.  
  
  
  
\* \* \* \* \* \* \* \* \*  
  
  
ANEXO  
  
Grado en Veterinaria  
  
Distribución general del plan de estudios  
  
  
  
  
Créditos de formación básica. Distribución en materias  
  
  
  
  
Distribución del plan de estudios por curso y asignaturas:  
  

Diari Oficial de la Generalitat Valenciana


Sumari del DOGV 6724, del 29-02-2012 (2012/1963)

Notificació de resolució. Expedient sancionador número D-287/2011.
------------------------------------------------------------------

### Dades del document

Número de DOGV
:   6724

Data del DOGV
:   29-02-2012

Secció del DOGV
:   V. ANUNCIS - C) ALTRES ASSUMPTES

Número del document
:   2012/1963


Organisme emissor
:   Conselleria d'Infraestructures, Territori i Medi Ambient

Tipus de document
:   Anunci

Notificació de resolució. Expedient sancionador número D-287/2011. [2012/1963]  
De conformitat amb el que disposen els articles 59.5 i 61 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, es fa pública la notificació en extracte de l'acte dictat en l'expedient sancionador que s'indica, instruït per la Conselleria d'Infraestructures, Territori i Medi Ambient a la persona o entitat denunciada que a continuació s'esmenta, ja que s'ha intentat la notificació a l'últim domicili conegut i no s'ha pogut practicar.  
  
Expedient número: D-287/2011.  
Entitat o persona interessada: Sergio Macario Meseguer.  
Últim domicili conegut: carrer Alfons XIII, número 2, PO 3, 4, 03888, Elx, Alacant.  
Assumpte: resolució de l'expedient sancionador dictat per la directora territorial el 2 de desembre de 2011.   
L'expedient es troba en el Negociat de Sancions i Recursos de la Conselleria d'Infraestructures, Territori i Medi Ambient, carrer Churruca, número 29, 03252 Alacant, on ha de comparéixer per a conéixer el contingut íntegre de l'acte en el termini de 10 dies hàbils, comptadors des de l'endemà de la publicació d'esta notificació en el Diari Oficial de la Comunitat Valenciana.   
Si no compareix una vegada transcorregut este termini, la notificació s'entendrà produïda a tots els efectes legals des de l'endemà del venciment del termini assenyalat per a comparéixer.  
S'informa la persona interessada del dret que té d'aportar les al·legacions que considere convenients en la seua defensa o, si és el cas, d'interposar recurs, tot això dins del termini legalment establit. Una vegada transcorregut este termini sense que s'haja fet ús d'este dret es dictarà la resolució oportuna.  
  
Alacant, 31 de gener de 2012.- La directora territorial d'Alacant: Elisa Díaz González.
Diari Oficial de la Generalitat Valenciana


Sumari del DOGV 6747, del 03-04-2012 (2012/3006)

Notificació de la sentència dictada en el juí ordinari número 1220/2010.
------------------------------------------------------------------------

### Dades del document

Número de DOGV
:   6747

Data del DOGV
:   03-04-2012

Secció del DOGV
:   IV. ADMINISTRACIÓ DE JUSTÍCIA

Número del document
:   2012/3006


Organisme emissor
:   Jutjat de Primera Instància Número 7 de València

Tipus de document
:   Edicte

Notificació de la sentència dictada en el juí ordinari número 1220/2010. [2012/3006]  
En este procediment de juí ordinari número 1220/2010, seguit a instàncies de Bancaixa contra Jorge Ernesto Salazar Millingalli i Wendy del Rocío Riera Cabrera, s'ha dictat la sentència que, literalment, és com segueix:  
«Estime la demanda interposada per la procuradora María de los Ángeles Esteban Álvarez, en nom i representació de la Caixa d'Estalvis de València, Castelló i Alacant, Bancaixa, i condemne, en rebel'lia, Jorge Ernesto Salazar Millingalli i Wendy del Rocío Riera Cabrera a pagar a l'actora la quantitat de 9.637,52 euros, i sobre la quantitat de 9.637,52 euros al pagament del tipus d'interés de 13,50% anual, comptador des de la data de la interposició de la demanda, 1 de juliol de 2010.  
Finalment, condemne a pagar les costes causades en esta instància a Jorge Ernesto Salazar Millingalli i a Wendy del Rocío Riera Cabrera.  
  
Notifiqueu esta resolució a les parts, amb l'advertiment que és susceptible d'un recurs d'apel'lació davant de l'Audiència Provincial de València.  
Expediu un certificat d'esta sentència i uniu-lo a les actuacions, amb la incorporació de l'original en el llibre de sentències.   
Esta és la meua sentència, que pronuncie, mane i firme.  
Publicació. La sentència anterior ha sigut firmada, llegida i publicada pel magistrat jutge que la subscriu, mentre celebrava audiència pública el dia de hui.  
En done fe».  
I atés que els demandats esmentats, Jorge Ernesto Millingalli i Wendy del Rocío Riera Cabrera, en parador desconegut, s'expedeix este edicte a fi que valga de notificació de forma deguda.  
  
València, 29 de febrer de 2012.- El secretari judicial: Ricardo Alonso y Gurrea.
Diari Oficial de la Generalitat Valenciana


Sumari del DOGV 6729, del 07-03-2012 (2012/2223)

Informació pública de l'actualització de tarifes de subministrament d'aigua potable de Meliana
----------------------------------------------------------------------------------------------

### Dades del document

Número de DOGV
:   6729

Data del DOGV
:   07-03-2012

Secció del DOGV
:   V. ANUNCIS - C) ALTRES ASSUMPTES

Número del document
:   2012/2223


Organisme emissor
:   Omnium Iberico, SA

Tipus de document
:   Anunci

Informació pública de l'actualització de tarifes de subministrament d'aigua potable de Meliana [2012/2223]  
D'acord amb l'establert en l'article 3.3 del Decret 3/2008, d'11 de gener, del Consell de la Generalitat Valenciana, transcorregut el termini determinat en el citat article i en virtut de la normativa anterior, es consideren aprovades les tarifes d'aigua potable sotmeses a consideració. Per tot açò:  
  
Tarifa aprovada:  
  
  
  
Sobre les presents tarifes s'aplicarà l'IVA, d'acord amb l'establert en la Llei 37/1992, de 28 de desembre.  
Cosa que es fa pública.  
  
València, 1 de març de 2012.- El director: Francisco Zorrilla Soriano.
Diari Oficial de la Generalitat Valenciana


Sumari del DOGV 6753, del 13-04-2012 (2012/2847)

Notificació de la sentència dictada en el rotlle d'apel·lació número 882/2011.
------------------------------------------------------------------------------

### Dades del document

Número de DOGV
:   6753

Data del DOGV
:   13-04-2012

Secció del DOGV
:   IV. ADMINISTRACIÓ DE JUSTÍCIA

Número del document
:   2012/2847


Organisme emissor
:   Audiència Provincial de València

Tipus de document
:   Edicte

Notificació de la sentència dictada en el rotlle d'apel·lació número 882/2011. [2012/2847]  
Recurs d'apel·lació (LECn) número 000882/1315-KJG  
Dimana del juí ordinari número 000405/2010  
Del Jutjat Mercantil número 3 de València   
Román Rodríguez de Albaladejo, secretari judicial de la Secció Novena de l'Audiència Provincial de València, mitjançant este edicte, faig saber:  
Que en virtut del que s'ha disposat mitjançant la resolució del dia de hui, dictada en el rotlle d'apel·lació número 000882/2011, dimanant del juí ordinari 000405/2010, seguit davant del Jutjat Mercantil número 3 de València, s'ha disposat notificar a l'apel·lat que no ha comparegut en esta alçada, que es dirà al final, la sentència dictada en el rotlle esmentat, que té l'encapçalament i la dispositiva com segueix:  
«Encapçalament  
Sentència número 82/2012  
Magistrats: Rosa María Andrés Cuenca, Gonzalo Caruana Font de Mora i María Antonia Gaitón Redondo.  
València, 5 de març de 2012   
La Secció Novena de l'Audiència Provincial de València, sent-ne ponent la magistrada María Antonia Gaitón Redondo, ha vist este rotlle d'apel·lació número 000882/2011, que prové de les actuacions de juí ordinari 000405/2010, promogudes davant el Jutjat Mercantil número 3 de València, entre les parts; d'una, com a demandant apel·lant, Induflec, SL, representada pel procurador dels tribunals Sergio Llopis Arznar, i assistit pel lletrat Vicente Aviñó Bolinches; i d'altra, com a demandat apel·lat, César Bauset Carbonell, representat per la procuradora dels tribunals Eva Domingo Martínez, i assistit pel lletrat Juan Cuenca Tolosa, en virtut del recurs d'apel·lació interposat per Induflec, SL, i no hi ha comparegut a Compañía Nocdia, SL.   
  
Dispositiva   
Desestime el recurs d'apel·lació formulat per la representació processal de l'entitat Induflec, SL, contra la sentència de data 25 de maig de 2011, dictada pel Jutjat Mercantil número 3 de València en les actuacions del juí ordinari número 405/2010, i confirme esta resolució, fent imposició expressa de les costes causades en l' alçada a la part apel·lant.   
Es disposa la pèrdua per part apel·lant del dipòsit constituït per a recórrer».  
I perquè el que s'ha disposat es complisca i valga de notificació a l'apel·lada que no ha comparegut en esta alçada Compañía Nocdia, SL, amb la fixació prèvia d'este edicte al tauler d'anuncis d'esta Secció Novena i la publicació en el Diari Oficial de la Comunitat Valenciana, expedisc este edicte.  
  
València, 9 de març de 2012.- El secretari judicial: Román Rodríguez de Albaladejo.
Diari Oficial de la Generalitat Valenciana


Sumari del DOGV 6796, del 14-06-2012 (2012/5163)

Notificació de la sentència dictada en el juí verbal número 656/2011.
---------------------------------------------------------------------

### Dades del document

Número de DOGV
:   6796

Data del DOGV
:   14-06-2012

Secció del DOGV
:   IV. ADMINISTRACIÓ DE JUSTÍCIA

Número del document
:   2012/5163


Organisme emissor
:   Jutjat de Primera Instància Número 27 de València

Tipus de document
:   Edicte

Notificació de la sentència dictada en el juí verbal número 656/2011. [2012/5163]  
Juí verbal 000656/2011  
Demandant: Caixa d'Estalvis de València, Castelló i Alacant (Bancaixa).  
Procurador: Javier Roldán García.  
Demandat: Giancarlo José Galliani Solorzano.  
Procurador: -.  
Carmen Sebastián Sanz, secretària judicial del Jutjat de Primera Instància número 27 de València.  
Mitjançant este edicte faig saber:  
Que en este Jutjat se seguix juí verbal 656/2011, a instàncies de Caixa d'Estalvis de València, Castelló i Alacant (Bancaixa), contra Giancarlo José Galliani Solorzano, sobre reclamació d'una quantitat, en què s'ha acordat notificar la sentència dictada en estes actuacions al demandat que es troba en parador desconegut, Giancarlo José Galliani Solorzano, La dispositiva de la sentència és, literalment, com seguix:  
«Dispositiva  
Estime la demanda interposada pel procurador Javier Roldán García en nom i representació de Caixa d'Estalvis de València, Castelló i Alacant (Bancaixa), contra Giancarlo José Galliani Solorzano, he de condemnar i condemne el demandat esmentat a abonar a l'actora la suma de 4.879,95 euros més els interessos moratoris pactats al 18% des de la data de tancament del compte a 1 de març de 2011, i això amb condemna expressa a costes a la part demandada.  
Contra esta resolució es pot presentar un recurs d'apel·lació davant d'este tribunal (article 455 LECn), dins del termini de 20 dies hàbils comptats des de l'endemà de la notificació. En la interposició del recurs l'apel·lant haurà d'exposar les al·legacions en què basa la impugnació, a més d'esmentar la resolució contra la qual apel·la i les decisions que impugna (article 458 LECn).  
I, perquè servisca de notificació de la sentència al demandat, en parador desconegut, estenc el present, el qual es fixarà en el tauler d'anuncis d'este Jutjat i es publicarà en el Diari Oficial de la Comunitat Valenciana.  
  
València, 20 de desembre de 2011.- La secretària judicial: Carmen Sebastián Sanz.
Diari Oficial de la Generalitat Valenciana


Sumari del DOGV 6743, del 28-03-2012 (2012/3118)

CORRECCIÓ d'errades de la Resolució de 31 de gener de 2012, de la consellera d'Educació, Formació i Ocupació, per la qual s'aprova l'expedient del procediment d'accés al cos d'Inspectors d'Educació, convocat per l'Orde de 24 d'abril de 2007, en execució de la Sentència número 1024/2010, de 24 de setembre, del Tribunal Superior de Justícia de la Comunitat Valenciana.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6743

Data del DOGV
:   28-03-2012

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2012/3118


Data del document
:   22-03-2012

Organisme emissor
:   Conselleria d'Educació, Formació i Ocupació

Tipus de document
:   Correcció d'errades

Correcció d'errades

 Descriptors 

:   * funcionari

CORRECCIÓ d'errades de la Resolució de 31 de gener de 2012, de la consellera d'Educació, Formació i Ocupació, per la qual s'aprova l'expedient del procediment d'accés al cos d'Inspectors d'Educació, convocat per l'Orde de 24 d'abril de 2007, en execució de la Sentència número 1024/2010, de 24 de setembre, del Tribunal Superior de Justícia de la Comunitat Valenciana. [2012/3118]  
Advertit un error en el text de la resolució esmentada (DOCV núm. 6714 de 15 de febrer de 2012), es corregix a continuació.  
  
On diu:  
«Primer  
Declarar aptes en la fase de pràctiques, per haver rebut la dita avaluació de la comissió qualificadora, els aspirants que apareixen en l'annex de la present resolució»;  
  
Ha de dir:  
«Primer  
Declarar aptes en la fase de pràctiques amb efectes de data 31 de desembre de 2011, per haver rebut la dita avaluació de la comissió qualificadora, els aspirants que apareixen en l'annex de la present resolució».  
  
València, 22 de març de 2012.- La consellera d'Educació, Formació i Ocupació: María José Catalá Verdet.
Diari Oficial de la Generalitat Valenciana


Sumari del DOGV 6888, del 24-10-2012 (2012/9324)

Notificació de la sentència dictada en el procediment ordinari número 1893/2011.
--------------------------------------------------------------------------------

### Dades del document

Número de DOGV
:   6888

Data del DOGV
:   24-10-2012

Secció del DOGV
:   IV. ADMINISTRACIÓ DE JUSTÍCIA

Número del document
:   2012/9324


Organisme emissor
:   Jutjat de Primera Instància Número 1 de València

Tipus de document
:   Edicte

Notificació de la sentència dictada en el procediment ordinari número 1893/2011. [2012/9324]  
Procediment ordinari 001893/2011-D  
De: Bankia, SA.  
Procurador: Javier Roldán García.  
Contra: Miguel Cebrián Martínez i José Gimeno de la Asunción.  
Procurador/a: -  
En este procediment, juí ordinari número 1893/2011, seguit a instàncies de Bankia, SA, contra Miguel Cebrián Martínez i José Gimeno de la Asunción s'ha dictat la sentència que té l'encapçalament i la dispositiva següents:  
«Jutjat de Primera Instància número 1 de València  
Procediment: procediment ordinari 1893/2011-D  
Sentència número 82/2012  
Jutge que la dicta: Juan Carlos Mompó Castañeda.  
Lloc: València.  
Data: 17 d'abril de 2012.  
Demandant: Bankia, SA.  
Advocat: José M. Corbin Navarrete.  
Procurador: Javier Roldán García.  
Demandat: Miguel Cebrián Martínez i José Gimeno de la Asunción.  
Dispositiva  
Que estime la demanda formulada a instància de la Caixa d'Estalvis de València, Castelló i Alacant (Bancaixa), que ha estat representada per la procuradora dels tribunals Elena Gil Bayo i condemne Miguel Cebrián Martínez i José Gimeno de la Asunción, en rebel·lia processal, a pagar la quantitat de 5.806,70 euros més interessos moratoris pactats al 15,41 per cent des de la data de tancament del compte, i tot això amb imposició expressa de costes a la part demandada.  
  
Contra esta resolució pot interposar-s'hi recurs d'apel·lació, en el termini de 20 dies des de la notificació, davant d'este tribunal, per mitjà d'un escrit en el qual s'han d'exposar les al·legacions en què es base la impugnació, a més d'esmentar la resolució contra la qual s'apel·la i les decisions que s'impugnen.  
Així ho disposa i firma el jutge».   
El magistrat jutge: Juan Carlos Mompó Castañeda.  
I, atés que els demandats, Miguel Cebrián Martínez i José Gimeno de la Asunción, es troben en parador desconegut, expedix este anunci el secretari Miguel Ángel Martínez Martínez a fi que li servisca de notificació en forma.  
  
València, 11 de setembre de 2012.- La secretària judicial: Milagros Burillo Orrico.